
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

11. napirendhez

Tárgy: Tájékoztató a megvalósult pályázatokról és az újabb lehetőségekről
Tisztelt Képviselő-testület!

Sülysáp számára a 2015. év is viszonylag sikeres volt a pályázatok szempontjából, annak ellenére, hogy a 2014-2020-közötti uniós fejlesztési ciklus első kiírásaira önkormányzatunk nem nyújthatott be pályázatot. Uniós támogatású pályázatok hiányában sikerrel indultunk hazai pályázatokon.  A 2015-ben megvalósított pályázatainkat az alábbiakban foglaltuk össze, illetve tájékoztatjuk a Képviselő-testületet az időközben megnyílt pályázati lehetőségekről is. 

Európai Uniós forrásból megvalósult pályázatok
Az uniós forrásból finanszírozott projektek tekintetében a tavalyi év legfontosabb feladata a korábbi nyertes pályázataink lebonyolítása és zárása volt. 
A 2014. év során nyertes, Kókával konzorciumi keretek között megvalósított KMOP-4.7.1-13 „Elektronikus helyi közigazgatási infrastruktúra fejlesztése” című pályázatunk keretében az önkormányzat az állami ASP szolgáltatások igénybevételéhez szükséges helyi előfeltételek kialakítására, azaz a csatlakozásához szükséges eszköz- és szoftver-beszerzésekhez, valamint a kapcsolódó szolgáltatás-fejlesztések támogatásához nyert vissza nem térítendő támogatást. 
A projekt megvalósítására a tavalyi év során került sor, önkormányzatunk ASP-rendszerhez való csatlakozását a pályázatban megadott határidőig sikeresen végrehajtottuk. A pályázat zárása és helyszíni ellenőrzése megtörtént, a Sülysápra eső támogatási összeg teljes egésze 2015-ben kifizetésre került.

Önkormányzatunk 2015-ben sikeresen pályázott az Európai Mezőgazdasági Vidékfejlesztési Alapból származó, a vidéki gazdaság és lakosság számára nyújtott alapszolgáltatások fejlesztésére. A pályázat keretében egy Skoda Yeti típusú terepjáró beszerzésére kaptunk 4.980.000 Ft támogatást, amelyhez önkormányzatunknak az ÁFA összegét (1.308.150 Ft) kellett önerőből biztosítania.

	
	Pályázat tárgya
	Elnyert összeg

	1. 
	Elektronikus helyi közigazgatási struktúra fejlesztése (ASP csatlakozási projekt konzorciumi keretek között Kóka Község Önkormányzatával)
	22.153.370 Ft, ebből a Sülysápra jutó támogatás 11.791.900 Ft

	2. 
	A vidéki gazdaság és lakosság számára nyújtandó alapszolgáltatások fejlesztése
	4.980.000 Ft


Hazai támogatásból megvalósult pályázatok
A tavalyi év során belügyminisztériumi támogatás segítségével a Kápolna utcai partfal megerősítési munkálatai is befejeződtek. Az elnyert 76,5 millió forintos támogatásból a rossz állapotú és omladozó domboldalt erősítették meg, és helyezték ezáltal biztonságba mind az utat, mind a felszín alatt haladó közműveket. Az építési munkálatok lezárására a tavalyi, míg a záró elszámolás benyújtására az idei év elején került sor. 

A 2014. év során a Vidékfejlesztési Minisztérium közel 60 millió Ft támogatásából és az 54 millió Ft önkormányzati önerőből megvalósult piactér pályázati elszámolása is a 2015. év feladatai közé tartozott. A projekt keretében megvalósult fejlesztés jelentősen meghaladta az önkormányzatunk által aláírt támogatási szerződésben foglaltakat, ami a közreműködő szervezet kezdeményezése alapján a támogatási szerződés módosítását vonta maga után. A hatósági szerződés módosítását követően önkormányzatunk 2016. március hó folyamán hozzájutott a fennmaradó 44 millió Ft-os támogatási összeghez.

Szintén pályázati forrásból, a Földművelésügyi Minisztérium által kiírt Hungarikum pályázaton elnyert 1.200.000 Ft-os összegből sikerült megvalósítanunk a város jelenlegi helyi értéktárában szereplő helyi értékeinek bemutatását a helyi értékként is szereplő, hagyományőrző Szent István-napi programsorozat keretében. A támogatásból a helyi értékeinket bemutató tartalmas, igényes, 20 színes oldalt tartalmazó kiadvány megjelentetése mellett helytörténeti tablók, illetve olyan szemléltető interaktív játékok – képes kockák, kirakók, stb. – kerültek beszerzésre, amelyekkel az érdeklődők egy-egy sülysápi értéket ismerhetnek meg. 

A Malom utca aszfaltburkolatának megújításához szintén a tavalyi év során sikerült pályázati forrást elnyernünk, így a fejlesztést 15.000.000 Ft-os állami támogatással és közel 10 millió Ft önerővel valósítottuk meg.  

	
	Pályázat tárgya
	Elnyert összeg

	1. 
	Vis maior pályázat (Kápolna utcai partfal stabilizációja)
	76.500.000 Ft

	2. 
	Termelői piac kialakítása
	58.696.654 Ft

(54.000.000 Ft önerő)

	3. 
	Hungarikum (értéktár) pályázat 
	1.200.000 Ft

	4. 
	Önkormányzati feladatellátást szolgáló fejlesztések (Malom utca)
	15.000.000 Ft


Elutasított pályázatok
Az EGT Finanszírozási Mechanizmusok 2009-2014 - Vidéki kulturális és természeti örökség megőrzése c. intézkedés keretében pályáztunk a Wass Albert Művelődési Központ és Könyvtár korszerűsítésére és funkcionális megújítására 137 milliós támogatást igényelve, amelyet az Önkormányzat több mint 7 millió forint önerővel egészített volna ki, azonban projektünk sajnálatos módon nem nyert támogatást.

A 2015. év során immáron sokadszorra próbáltunk támogatást szerezni a Központi Konyha épületének fejlesztésére, korszerűsítésére. A közel 58 millió Ft összköltségű fejlesztéshez 3 millió Ft önerővel járultunk volna hozzá, azonban pályázatunk forráshiány miatt először várólistára, majd elutasításra került. 

	
	Pályázat tárgya
	Elnyert összeg

	1.
	Wass Albert Művelődési Központ és Könyvtár megújítása (Norvég Alap) 
	elutasított

	2.
	A gyermekétkeztetés feltételeit javító fejlesztések támogatása (Központi Konyha fejlesztése)
	elutasított


Újabb lehetőségek

A 2014-2020 közötti uniós fejlesztési ciklus első, önkormányzatunk számára is pályázható pályázatainak megjelenésével mondhatjuk, hogy az idei év pályázati lehetőségek tekintetében igen bőségesnek ígérkezik. Néhány pályázatot már sikerült benyújtanunk, míg több projektötletünk még előkészítés alatt van. Ezek a pályázatok a közeljövőben, a következő 1-2 hónap során kerülnek benyújtásra. 

Önkormányzatunk az idei évben is pályázni kíván a Belügyminisztérium által kiírt, az önkormányzati fejlesztések finanszírozására elkülönített pályázati lehetőségekre. Az önkormányzati étkeztetési fejlesztések támogatása keretében ismételten a Központi Konyha és a kapcsolódó étkező infrastrukturális felújítására, fejlesztésére és akadálymentesítésére igényeltünk 39 millió Ft-os támogatást. Az önkormányzati feladatellátást szolgáló fejlesztések támogatására keretében a Révai utca aszfaltburkolatának megújítására, illetőleg a Losonczi utcai orvosi rendelő épületének felújítására és akadálymentesítésére kívánunk pályázni. 

Európai uniós források tekintetében is több lehetőségünk nyílt pályázat benyújtására. A VEKOP-5.3.2-15 - Fenntartható közlekedésfejlesztés Pest megyében c. kiírás keretében Sülysáp vasútállomást és Szőlősnyaraló vasúti megállóhelyet összekötő kerékpárút kiépítésére pályáztunk bruttó 181.654.450 Ft összköltségvetéssel.  Szintén VEKOP-os (VEKOP-6.1.1-15 - Kisgyermeket nevelő szülők munkavállalási aktivitásának növelése) konstrukcióban tervezzük megvalósítani a Balassi Bálint utcai óvodaépület korszerűsítését és kapacitásbővítését, amelynek keretében 349.250.000 Ft támogatási összeg elnyerésére pályázunk. 
A Vidékfejlesztési Program keretében jelenleg két projekt előkészítése van folyamatban. 

A VP-6-7.4.1.1-16 - Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés c. kiírás keretében a Szent István tér 17 sz. alatti közösségi épület, a Kapás József Helytörténeti Gyűjtemény és a Szent István Általános Iskola energetikai korszerűsítési munkálataira, illetve az utóbbiak homlokzatának küldő rekonstrukciójára pályázunk bruttó 117,5 millió Ft összköltséggel, melyhez 15% önerőt biztosítunk. 

A program keretén belül hamarosan megjelenik a VP6-7.2.1.3-16 - Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése c. kiírás, amelynek segítségével a külterületi utak fejlesztésén (Kisteleg, Jakabszállás) kívül önkormányzatunk többek között egy útkarbantartó gép és egy ágaprítós kistraktor beszerzését is tervezi. 

A KEHOP-5.2.9 - Pályázatos épületenergetikai felhívás a közép-magyarországi régió települési önkormányzatai számára c. felhívás keretében egy újabb pályázatunk is előkészítés alatt van, melynek során iskolaépületeinket kívánjuk szigetelni, illetve a nyírászárók cseréjét végrehajtani. Egy másik KEHOP-os (KEHOP-5.4.1 – Szemléletformálási programok) önkormányzatunknak lehetősége van maximum 20 millió Ft-os pályázati forrás elnyerésére, amellyel célunk, hogy támogassuk a lakosság energiatakarékosságot és energiahatékonyságot elősegítő szemléletformálását.  

	
	Pályázat tárgya
	Pályázott/pályázandó összeg
	Támogatási intenzitás (%)
	Beadási határidő

	1.
	Önkormányzati étkeztetési fejlesztések támogatása (Központi Konyha)
	39.000.000 Ft
	95%

(Saját erő: 2.053.105 Ft)
	2016. június 29.

(Beadva: 2016. május 18.)

	2.
	Önkormányzati feladatellátást szolgáló fejlesztések támogatása (Losonczi utcai orvosi rendelő fejújítása, Révai u. útburkolat-felújítása
	max.

45.000.000 Ft
	95% (Losonczi utcai orvosi rendelő felújítása)

(Saját erő: 1.506.196 Ft)

85% (Révai u. útburkolat-felújítása)

(Saját erő: min. 2.647.058 Ft)
	2016. június 2.

	3.
	VEKOP-5.3.2-15 (Fenntartható közlekedésfejlesztés Pest megyében) Kerékpárút építése Sülysáp belterületén
	181.654.450 Ft
	100%
	2016. május 30. (I. szakasz)

(Beadva: 2016. május 11.)

	4.
	VEKOP-6.1.1-15 (Kisgyermeket nevelő szülők munkavállalási aktivitásának növelése) Óvodai kapacitásbővítés és óvodakorszerűsítés Sülysápon
	349.250.000 Ft
	100%
	2016. május 31. (I. szakasz)

2016. november 30. (II. szakasz)

	5.
	VP-6-7.4.1.1-16 (Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés) Szent István tér 17 sz. alatti közösségi épület, Kapás József Helytörténeti Gyűjtemény és a Szent István Általános Iskola energetikai korszerűsítési munkálatai
	100.000.000 Ft
	85%

(Saját erő: 17.639.490 Ft)
	2016. július 29. (I. szakasz)

	6.
	VP6-7.2.1.3-16 (Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése)
	max. 70.000.000 Ft
	85%

(Saját erő: min. 12.352.940 Ft)
	pályázat még nem jelent meg

	7.
	KEHOP-5.2.9 (Pályázatos épületenergetikai felhívás a közép-magyarországi régió települési önkormányzatai számára
	egyeztetés alatt (max. 250.000.000 Ft)
	100%
	2016. június 29. (I. szakasz)

	7.
	KEHOP-5.4.1 (Szemléletformálási programok) 
	egyeztetés alatt (max. 20.000.000 Ft)
	100%
	2016. június 17. (I. szakasz)


Kérem a tájékoztató szíves elfogadását, és az előttünk álló pályázatok benyújtásához szükséges döntések meghozatalát.

…/2016. (V. 19.) ÖKT határozati javaslat

Sülysáp Város Önkormányzat Képviselő-testülete a megvalósult pályázatokról, valamint az újabb lehetőségekről szóló tájékoztatót elfogadja.

Határidő: azonnal
Felelős: polgármester
Sülysáp, 2016. május 19. 

Horinka László s.k.


polgármester

A/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be az Önkormányzati feladatellátást szolgáló fejlesztések támogatása tárgyú pályázati felhívásra, pályázati célként a Losonczi utcai orvosi rendelő (az I. sz. háziorvosi körzet) fejújítását, Révai utca útburkolat-felújítását határozza meg;

2./ a pályázathoz szükséges önerő biztosítását vállalja, és a 2016. évi költségvetés általános tartalék kerete terhére biztosítja;

3./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: 2016. június 2.
Felelős: polgármester
B/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be a VEKOP-6.1.1-15 Kisgyermeket nevelő szülők munkavállalási aktivitásának növelése tárgyú pályázatra, pályázati célként új tagóvoda építését határozza meg a Csokonai utcai önkormányzati területen;

2./ a pályázathoz szükséges önerő biztosítását vállalja, és a 2016. évi költségvetés általános tartalék kerete terhére biztosítja;

3./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: 2016. május 31.
Felelős: polgármester
C/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be a VP-6-7.4.1.1-16 Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés tárgyú pályázatra, pályázati célként a Szent István tér 17 szám alatti közösségi épület, a Kapás József Helytörténeti Gyűjtemény és a Sülysápi Szent István Általános Iskola energetikai korszerűsítését határozza meg;

2./ a pályázathoz szükséges önerő biztosítását vállalja, és a 2016. évi költségvetés általános tartalék kerete terhére biztosítja;

3./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: 2016. július 29.
Felelős: polgármester
D/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be a VP6-7.2.1.3-16 Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése tárgyú pályázatra, pályázati célként a ... határozza meg;

2./ a pályázathoz szükséges önerő biztosítását vállalja, és a 2016. évi költségvetés általános tartalék kerete terhére biztosítja;

3./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: 2016. július 29.
Felelős: polgármester
E/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be a KEHOP-5.2.9 Pályázatos épületenergetikai felhívás a közép-magyarországi régió települési önkormányzatai számára tárgyú pályázatra, pályázati célként a helyi általános iskolák épületei, valamint a Kossuth Lajos utcai háziorvosi rendelő (III. sz. körzet) energetikai korszerűsítését határozza meg;

2./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: pályázat benyújtási határidő
Felelős: polgármester
F/2016. (V. 19.) ÖKT határozati javaslat

Sülysáp Város Önkormányzat Képviselő-testülete 

1./ pályázatot nyújt be a KEHOP-5.4.1 Szemléletformálási programok tárgyú pályázatra, pályázati célként ... határozza meg;

2./ felkéri és felhatalmazza a polgármestert a pályázat előkészítéséhez és benyújtásához szükséges intézkedések megtételére, ennek keretében a Kbt. hatálya alá nem eső beszerzések lebonyolítására.
Határidő: 2016. június 17.
Felelős: polgármester

